title: Provedbena uredba Komisije (EU) 2020/2236 оd 16. prosinca 2020. o utvrđivanju pravila za primjenu uredbi (EU) 2016/429 i (EU) 2017/625 Europskog parlamenta i Vijeća u pogledu predložaka certifikata o zdravlju životinja za ulazak u Uniju i premještanja unutar Unije pošiljaka akvatičnih životinja i određenih proizvoda životinjskog podrijetla od akvatičnih životinja i u pogledu službenog certificiranja u vezi s takvim certifikatima te o stavljanju izvan snage Uredbe (EZ) br. 1251/2008 (Tekst značajan za EGP)

text:
                  30.12.2020

                  HR

                  Službeni list Europske unije

                  L 442/410

         PROVEDBENA UREDBA KOMISIJE (EU) 2020/2236
         оd 16. prosinca 2020.
         o utvrđivanju pravila za primjenu uredbi (EU) 2016/429 i (EU) 2017/625 Europskog parlamenta i Vijeća u pogledu predložaka certifikata o zdravlju životinja za ulazak u Uniju i premještanja unutar Unije pošiljaka akvatičnih životinja i određenih proizvoda životinjskog podrijetla od akvatičnih životinja i u pogledu službenog certificiranja u vezi s takvim certifikatima te o stavljanju izvan snage Uredbe (EZ) br. 1251/2008
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 213. stavak 2., članak 224. stavak 4., članak 238. stavak 3. i članak 239. stavak 3.,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (2), a posebno njezin članak 90.,
         budući da:

                     (1)

                     Uredbom (EU) 2016/429 utvrđuju se pravila o bolestima životinja koje su prenosive na životinje ili ljude, uključujući pravila o certifikatima o zdravlju životinja koji moraju pratiti pošiljke akvatičnih životinja i određenih proizvoda životinjskog podrijetla od akvatičnih životinja pri ulasku u Uniju i premještanju unutar Unije. Njome se Komisija ovlašćuje za donošenje provedbenih akata kojima se utvrđuju pravila o predlošcima tih certifikata o zdravlju životinja te pravila o podacima koje trebaju sadržavati određeni dokumenti i izjave koji se zahtijevaju za ulazak takvih pošiljaka u Uniju.

                     (2)

                     Osim toga, tom se uredbom Komisija ovlašćuje za utvrđivanje posebnih pravila o predlošcima certifikata o zdravlju životinja, izjava i drugih dokumenata za akvatične životinje za koje primjena pravila koja su utvrđena u toj uredbi možda nije prikladna, uzimajući u obzir, među ostalim, konačno odredište pošiljke. Nadalje, Uredbom (EU) 2016/429 utvrđeno je da ti certifikati o zdravlju životinja mogu sadržavati druge podatke koji su propisani drugim zakonodavstvom Unije. U skladu s tim, u ovoj bi Uredbi trebalo utvrditi predložak certifikata o zdravlju životinja.

                     (3)

                     Člankom 213. stavkom 2. i člankom 224. stavkom 4. Uredbe (EU) 2016/429 Komisija se također ovlašćuje da provedbenim aktima utvrdi pravila o predlošcima certifikata o zdravlju životinja za određena premještanja akvatičnih životinja i određenih proizvoda od akvatičnih životinja. Stoga bi u ovoj Uredbi trebalo utvrditi predloške certifikata za premještanja takvih pošiljaka unutar Unije.

                     (4)

                     Člankom 238. stavkom 3. i člankom 239. stavkom 3. Uredbe (EU) 2016/429 Komisija se ovlašćuje da provedbenim aktima utvrdi pravila o predlošcima certifikata o zdravlju životinja, izjavama i drugim dokumentima za ulazak u Uniju akvatičnih životinja kojima Unija nije konačno odredište. U skladu s tim, u ovoj bi Uredbi trebalo utvrditi predložak certifikata o zdravlju životinja.

                     (5)

                     Predlošci certifikata o zdravlju životinja utvrđeni u ovoj Uredbi trebali bi sadržavati odgovarajuća jamstva kako bi se osiguralo da pošiljke akvatičnih životinja i određenih proizvoda životinjskog podrijetla od akvatičnih životinja koje ulaze u Uniju i premještaju se unutar Unije ne predstavljaju znatan rizik za zdravlje životinja ili javno zdravlje. Ta jamstva, među ostalim, ovise o relevantnim bolestima navedenima u članku 5. i Prilogu II. Uredbi (EU) 2016/429 te o njihovoj kategorizaciji u skladu s člankom 9. stavku 1. te uredbe te u Prilogu Provedbenoj uredbi Komisije (EU) 2018/1882 (3).

                     (6)

                     Uredbom (EU) 2017/625 utvrđuju se pravila za provedbu službenih kontrola i drugih službenih aktivnosti koje provode nadležna tijela država članica radi verifikacije usklađenosti subjekata s pravilima Unije u područjima iz članka 1. stavka 2. te uredbe, među ostalim s pravilima u području hrane i sigurnosti hrane i pravilima o zdravlju i dobrobiti životinja. Službeni certifikat je u Uredbi (EU) 2017/625 definiran kao papirnati ili elektronički dokument koji je potpisala službena osoba za certificiranje i kojim se pruža jamstvo u pogledu usklađenosti s jednim ili više zahtjeva utvrđenih pravilima iz članka 1. stavka 2. te uredbe. Tom se uredbom Komisija ovlašćuje da provedbenim aktima utvrdi pravila o predlošcima službenih certifikata i izdavanju takvih certifikata.

                     (7)

                     Člankom 90. prvim stavkom točkom (c) Uredbe (EU) 2017/625 Komisija se ovlašćuje da provedbenim aktima utvrdi pravila o postupcima koje treba slijediti pri izdavanju zamjenskih certifikata. Stoga je primjereno u ovoj Uredbi utvrditi zajedničke zahtjeve u pogledu zamjene certifikata o zdravlju životinja.

                     (8)

                     Kako bi se izbjegla pogrešna uporaba ili zlouporaba, važno je utvrditi pravila u vezi sa slučajevima u kojima se mogu izdati zamjenski certifikati o zdravlju životinja te zahtjeve koje zamjenski certifikati o zdravlju životinja moraju ispunjavati. Ti bi slučajevi trebali biti ograničeni na administrativne pogreške te na slučajeve oštećenja ili gubitka izvornog certifikata.

                     (9)

                     Delegiranom uredbom Komisije (EU) 2020/691 (4) utvrđuju se dopunjujuća pravila za registrirane i odobrene objekte akvakulture u kojima se drže životinje akvakulture te za prijevoznike akvatičnih životinja. U toj su uredbi posebno utvrđena dopunjujuća pravila u pogledu odobravanja objekata akvakulture u kojima se drže životinje akvakulture koje predstavljaju znatan rizik od širenja bolesti akvatičnih životinja. Stoga bi određeni predlošci certifikata o zdravlju životinja koji su utvrđeni u ovoj Uredbi trebali sadržavati odgovarajuća jamstva kako bi se osiguralo da je objekt odobren u skladu s pravilima utvrđenima u Delegiranoj uredbi (EU) 2020/691. Osim toga, u ovoj bi Uredbi trebalo uzeti u obzir i definicije utvrđene u Delegiranoj uredbi (EU) 2020/691.

                     (10)

                     Osim toga, delegiranim uredbama Komisije (EU) 2020/692 (5) i (EU) 2020/990 (6) utvrđuju se pravila kojima se dopunjuju pravila utvrđena u Uredbi (EU) 2016/429. Delegiranom uredbom (EU) 2020/692 među ostalim se utvrđuju relevantni zahtjevi u pogledu zdravlja životinja za ulazak u Uniju akvatičnih životinja i određenih proizvoda životinjskog podrijetla od akvatičnih životinja. Stoga bi u predlošcima certifikata o zdravlju životinja koji se utvrđuju u ovoj Uredbi trebalo uzeti u obzir odgovarajuća jamstva utvrđena u tim uredbama Osim toga, u ovoj bi Uredbi trebalo uzeti u obzir i definicije utvrđene u Delegiranoj uredbi (EU) 2020/692.

                     (11)

                     Delegiranom uredbom (EU) 2020/990 utvrđuju se posebna pravila o premještanjima unutar Unije pošiljaka akvatičnih životinja i proizvoda životinjskog podrijetla od akvatičnih životinja te odgovarajući zahtjevi u pogledu zdravlja životinja i certificiranja zdravlja životinja. Posebno, tom se uredbom utvrđuju određena pravila o sadržaju certifikata o zdravlju životinja za akvatične životinje i određene proizvode životinjskog podrijetla od akvatičnih životinja. Stoga bi u predlošcima certifikata o zdravlju životinja utvrđenima u ovoj Uredbi trebalo uzeti u obzir dopunjujuća pravila utvrđena u Uredbi (EU) 2020/990. Osim toga, u ovoj bi Uredbi trebalo uzeti u obzir i definicije utvrđene u Delegiranoj uredbi (EU) 2020/990.

                     (12)

                     U Provedbenoj uredbi (EU) 2018/1882 utvrđena je definicija „bolesti kategorije D” za koju su potrebne mjere kako bi se spriječilo njezino širenje. Nadalje, u toj je provedbenoj uredbi utvrđeno da se pravila za sprečavanju i kontrolu bolesti s popisa iz članka 9. stavka 1. Uredbe (EU) 2016/429 primjenjuju na kategorije bolesti s popisa za vrste s popisa i skupine vrsta s popisa iz tablice u Prilogu toj uredbi. U toj su tablici, među ostalim, navedene vektorske vrste za bolesti akvatičnih životinja. To bi stoga trebalo uzeti u obzir u predlošcima certifikata o zdravlju životinja utvrđenima u ovoj Uredbi.

                     (13)

                     Predlošci certifikata o zdravlju životinja za premještanja unutar Unije i ulazak u Uniju pošiljaka akvatičnih životinja i određenih proizvoda životinjskog podrijetla od akvatičnih životinja trebali bi sadržavati podatke o pošiljci i posebne informacije o zdravlju životinja koje je potvrdio službeni veterinar. U slučaju premještanja unutar Unije predlošci certifikata o zdravlju životinja trebali bi sadržavati i dio koji se odnosi na evidentiranje službenih kontrola provedenih tijekom tih premještanja i na mjestu odredišta te na evidentiranje rezultata tih službenih kontrola.

                     (14)

                     U Provedbenoj uredbi Komisije (EU) 2020/2235 (7) utvrđuju se predlošci certifikata o zdravlju životinja, predlošci službenih certifikata i predlošci certifikata o zdravlju životinja/službenih certifikata za premještanje pošiljaka životinja i proizvoda unutar Unije. Tom se provedbenom uredbom propisuje da takvi certifikati moraju biti kompatibilni sa sustavom TRACES (Trade Control and Expert System) te olakšava sustav certificiranja u Uniji. Stoga bi predloške certifikata o zdravlju životinja utvrđene u ovoj Uredbi za premještanje unutar Unije pošiljaka akvatičnih životinja i određenih proizvoda životinjskog podrijetla od akvatičnih životinja trebalo sastaviti na temelju predloška certifikata o zdravlju životinja za premještanje unutar Unije životinja i proizvoda utvrđenog u poglavlju 1. Priloga I. Provedbenoj uredbi (EU) 2020/2235.

                     (15)

                     Nadalje, kako bi se osigurala dosljednost i poboljšala učinkovitost certificiranja zdravlja životinja, predložak službenog certifikata za ulazak u Uniju pošiljaka akvatičnih životinja koji je utvrđen u ovoj Uredbi trebalo bi sastaviti na temelju predloška certifikata o zdravlju životinja za ulazak u Uniju životinja, proizvoda životinjskog podrijetla, mješovitih proizvoda, zametnih proizvoda, nusproizvoda životinjskog podrijetla, klica za prehranu ljudi i sjemena namijenjenog proizvodnji klica za prehranu ljudi utvrđenog u poglavlju 3. Priloga I. Provedbenoj uredbi (EU) 2020/2235.

                     (16)

                     Uredbom (EU) 2017/625 propisano je da pošiljke životinja i robe mora pratiti službeni certifikat izdan u papirnatom ili elektroničkom obliku. Nadalje, u Uredbi (EU) 2016/429 utvrđeno je da certifikati o zdravlju životinja izdani u elektroničkom obliku, uključujući certifikate o zdravlju životinja koji prate pošiljke koje ulaze u Uniju, mogu zamijeniti certifikate o zdravlju životinja izdane u papirnatom obliku. Stoga je primjereno utvrditi zajedničke zahtjeve u pogledu izdavanja certifikata o zdravlju životinja za pošiljke akvatičnih životinja i određenih proizvoda životinjskog podrijetla od akvatičnih životinja, u papirnatom i elektroničkom obliku, uz zahtjeve utvrđene u članku 217. Uredbe (EU) 2016/429 i glavi II. poglavlju VII. Uredbe (EU) 2017/625. Te bi zajedničke zahtjeve trebalo utvrditi u ovoj Uredbi.

                     (17)

                     U Uredbi (EU) 2017/625 utvrđeno je da sustav za upravljanje informacijama za službene kontrole (IMSOC) omogućuje izradu, rukovanje i prijenos službenih certifikata, uključujući u elektroničkom obliku. Provedbenom uredbom Komisije (EU) 2019/1715 (8) utvrđeno je da je sustav TRACES komponenta IMSOC-a koja omogućuje da se cijeli postupak izrade certifikata obavlja elektronički te na taj način spriječe moguće prijevarne ili obmanjujuće prakse u pogledu certifikata o zdravlju životinja ili službenih certifikata. Stoga bi, radi osiguravanja odgovarajuće razine sigurnosti elektroničkih sredstava elektroničkog certificiranja te uzimajući u obzir cilj usklađivanja postupka certificiranja, predlošci certifikata o zdravlju životinja utvrđeni u ovoj Uredbi trebali biti kompatibilni sa sustavom TRACES.

                     (18)

                     U Uredbi Komisije (EZ) br. 1251/2008 (9) utvrđena su posebna pravila o zahtjevima certificiranja za stavljanje na tržište i uvoz u Uniju životinja i proizvoda akvakulture. Međutim, pravila utvrđena u toj uredbi već su zamijenjena pravilima utvrđenima u delegiranim uredbama (EU) 2020/990 i (EU) 2020/692 i predloške certifikata iz Uredbe (EZ) br. 1251/2008 treba zamijeniti predlošcima certifikata o zdravlju životinja koji su utvrđeni u ovoj Uredbi. Stoga bi radi izbjegavanja udvostručivanja pravila Uredbu (EZ) br. 1251/2008 trebalo staviti izvan snage.

                     (19)

                     Primjereno je uvesti prijelazno razdoblje kako bi se u obzir uzela specifična situacija nadležnih tijela u trećim zemljama koja moraju poduzeti potrebne mjere za osiguravanje usklađenosti s ovom Uredbom te specifična situacija otpreme pošiljaka akvatičnih životinja i proizvoda životinjskog podrijetla od akvatičnih životinja koje prate certifikati o zdravlju životinja izdani u skladu s Uredbom (EZ) br. 1251/2008 prije datuma početka primjene ove Uredbe.

                     (20)

                     Budući da se Uredba (EU) 2016/429 primjenjuje s učinkom od 21. travnja 2021., i ova bi se Uredba trebala primjenjivati od tog datuma.

                     (21)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Predmet i područje primjene

               1.   Ovom Uredbom utvrđuju se pravila o certifikatima o zdravlju životinja predviđenima Uredbom (EU) 2016/429 i službenom certificiranju predviđenom Uredbom (EU) 2017/625 u pogledu izdavanja i zamjene certifikata o zdravlju životinja koji se zahtijevaju za ulazak u Uniju (10) i premještanja unutar Unije određenih pošiljaka akvatičnih životinja i proizvoda životinjskog podrijetla od akvatičnih životinja.

               2.   Njome se utvrđuju sljedeći predlošci certifikata o zdravlju životinja i predložak izjave:

                           (a)

                           predlošci certifikata o zdravlju životinja za premještanja unutar Unije pošiljaka određenih kategorija akvatičnih životinja i određenih proizvoda životinjskog podrijetla od životinja akvakulture (Prilog I.);

                           (b)

                           predložak certifikata o zdravlju životinja za ulazak u Uniju pošiljaka akvatičnih životinja namijenjenih određenim objektima akvakulture, puštanju u divljinu ili drugim namjenama, osim prehrane ljudi (Prilog II.);

                           (c)

                           predložak izjave zapovjednika plovila: dodatak za prijevoz pošiljaka određenih akvatičnih životinja koje ulaze u Uniju morskim putem (Prilog III.).

            Članak 2.
            Definicije
            Za potrebe ove Uredbe primjenjuju se sljedeće definicije:

                        1.

                        „spremnik” znači spremnik kako je definiran u članku 2. točki 1. Delegirane uredbe (EU) 2020/990;

                        2.

                        „brod s bazenima” znači brod s bazenima kako je definiran u članku 2. točki 2. Delegirane uredbe (EU) 2020/990;

                        3.

                        „mamac za ribolov” znači mamac za ribolov kako je definiran u članku 2. točki 4. Delegirane uredbe (EU) 2020/990;

                        4.

                        „nacionalne mjere” znači nacionalne mjere kako su definirane u članku 2. točki 5. Delegirane uredbe (EU) 2020/990;

                        5.

                        „stanište” znači stanište kako je definirano u članku 2. točki 6. Delegirane uredbe (EU) 2020/990;

                        6.

                        „treća zemlja ili područje s popisa ili njihova zona” znači treća zemlja, područje, zona ili kompartment kako su definirani u članku 2. točki 1. Delegirane uredbe (EU) 2020/692;

                        7.

                        „država članica, zona ili kompartment slobodni od bolesti” znači država članica, zona ili kompartment kako su definirani u članku 2. točki 7. Delegirane uredbe (EU) 2020/990;

                        8.

                        „program iskorjenjivanja” znači program iskorjenjivanja kako je definiran u članku 2. točki 8. Delegirane uredbe (EU) 2020/990.

            Članak 3.
            Ispunjavanje certifikata o zdravlju životinja za pošiljke akvatičnih životinja i proizvoda životinjskog podrijetla od akvatičnih životinja

               1.   Certifikate o zdravlju životinja za premještanje unutar Unije pošiljaka akvatičnih životinja i pošiljaka proizvoda životinjskog podrijetla od akvatičnih životinja, koji su utvrđeni u Prilogu I. ovoj Uredbi, ispunjava i potpisuje službeni veterinar u skladu s objašnjenjima iz poglavlja 2. Priloga I. Provedbenoj uredbi (EU) 2020/2235.

               2.   Certifikate o zdravlju životinja za ulazak u Uniju pošiljaka akvatičnih životinja i pošiljaka proizvoda životinjskog podrijetla od akvatičnih životinja u Uniju, koji su utvrđeni u Prilogu II. ovoj Uredbi, ispunjava i potpisuje službeni veterinar u skladu s objašnjenjima iz poglavlja 4. Priloga I. Provedbenoj uredbi (EU) 2020/2235.

               3.   Subjekti odgovorni za pošiljke iz stavaka 1. i 2. nadležnom tijelu dostavljaju podatke o opisu tih pošiljaka iz dijela I. predložaka certifikata o zdravlju životinja utvrđenih u prilozima I. i II.

            Članak 4.
            Zahtjevi za certifikate o zdravlju životinja za pošiljke akvatičnih životinja i proizvoda životinjskog podrijetla od akvatičnih životinja

               1.   Službeni veterinar ispunjava certifikate o zdravlju životinja za pošiljke akvatičnih životinja i proizvoda životinjskog podrijetla od akvatičnih životinja u skladu sa sljedećim zahtjevima:

                           (a)

                           certifikat o zdravlju životinja mora sadržavati potpis službenog veterinara i službeni pečat; boja potpisa i boja pečata, osim reljefnog i vodenog žiga, mora se razlikovati od boje tiska;

                           (b)

                           ako certifikat o zdravlju životinja sadržava više tvrdnji ili alternativne tvrdnje, službeni veterinar mora precrtati, parafirati i staviti pečat na tvrdnje koje nisu relevantne ili ih u cijelosti izbrisati iz certifikata;

                           (c)

                           certifikat o zdravlju životinja mora se sastojati od sljedećeg:

                                       i.

                                       jednog lista papira;

                                       ii.

                                       više spojenih listova papira koji čine nedjeljivu cjelinu;

                                       iii.

                                       niza stranica koje su numerirane tako da je na svakoj od njih navedeno da je riječ o određenoj stranici u konačnom nizu;

                           (d)

                           ako se certifikat o zdravlju životinja sastoji od niza stranica kako je navedeno u točki (c) podtočki iii. ovog stavka, svaka stranica mora sadržavati jedinstveni kôd iz članka 89. stavka 1. točke (a) Uredbe (EU) 2017/625, potpis službenog veterinara i službeni pečat;

                           (e)

                           u slučaju certifikata o zdravlju životinja za premještanja pošiljaka unutar Unije, certifikat o zdravlju životinja mora pratiti pošiljku do mjesta odredišta u Uniji;

                           (f)

                           u slučaju certifikata o zdravlju životinja za ulazak pošiljaka u Uniju, certifikat o zdravlju životinja mora se predočiti nadležnom tijelu granične kontrolne postaje ulaska u Uniju na kojoj se pošiljka podvrgava službenim kontrolama;

                           (g)

                           certifikat o zdravlju životinja mora se izdati prije nego što pošiljka na koju se odnosi prestane biti pod nadzorom nadležnog tijela koje izdaje certifikat o zdravlju životinja;

                           (h)

                           u slučaju certifikata o zdravlju životinja za ulazak pošiljaka u Uniju, certifikat o zdravlju životinja mora se sastaviti na službenom jeziku ili jednom od službenih jezika države članice granične kontrolne postaje ulaska u Uniju.

               2.   Odstupajući od stavka 1. točke (h), država članica može se složiti da se certifikati o zdravlju životinja sastave na nekom drugom službenom jeziku Unije, prema potrebi uz ovjereni prijevod.

               3.   Točke od (a) do (e) stavka 1. ne primjenjuju se na elektroničke certifikate izdane u skladu sa zahtjevima iz članka 39. stavka 1. Provedbene uredbe (EU) 2019/1715.

               4.   Točke (b), (c) i (d) stavka 1. ne primjenjuju se na službene certifikate o zdravlju životinja izdane u papirnatom obliku koji su ispunjeni u sustavu TRACES i iz njega preuzeti u obliku ispisa.

            Članak 5.
            Zamjenski certifikati o zdravlju životinja za pošiljke akvatičnih životinja i proizvoda životinjskog podrijetla od akvatičnih životinja

               1.   Nadležna tijela izdaju zamjenske certifikate o zdravlju životinja za pošiljke akvatičnih životinja i proizvoda životinjskog podrijetla od akvatičnih životinja samo u slučaju administrativnih pogrešaka u izvornom certifikatu o zdravlju životinja ili u slučaju oštećenja ili gubitka izvornog certifikata o zdravlju životinja.

               2.   U zamjenskom certifikatu o zdravlju životinja nadležno tijelo ne smije mijenjati podatke iz izvornog certifikata o zdravlju životinja koji se odnose na identifikaciju pošiljke, njezinu sljedivost i jamstva dana za pošiljku u izvornom certifikatu o zdravlju životinja.

               3.   U zamjenskom certifikatu nadležno tijelo:

                           (a)

                           jasno upućuje na jedinstveni kôd iz članka 89. stavka 1. točke (a) Uredbe (EU) 2017/625 i datum izdavanja izvornog certifikata o zdravlju životinja i jasno navodi da se njime zamjenjuje izvorni certifikat o zdravlju životinja;

                           (b)

                           navodi novi broj certifikata o zdravlju životinja, koji se razlikuje od broja izvornog certifikata o zdravlju životinja;

                           (c)

                           navodi datum izdavanja, koji je različit od datuma izdavanja izvornog certifikata o zdravlju životinja;

                           (d)

                           izdaje izvornik u papirnatom obliku, osim u slučaju elektroničkih zamjenskih certifikata o zdravlju životinja koji se podnose u sustavu TRACES.

               4.   U slučaju ulaska pošiljaka u Uniju, nadležno tijelo granične kontrolne postaje ulaska u Uniju ne mora od subjekta odgovornog za pošiljku zahtijevati zamjenski certifikat o zdravlju životinja ako se podaci o primatelju, uvozniku, graničnoj kontrolnoj postaji ulaska u Uniju ili prijevoznom sredstvu promijene nakon izdavanja certifikata i subjekt odgovoran za pošiljku dostavi te nove podatke.

            Članak 6.
            Predlošci certifikata o zdravlju životinja za premještanja unutar Unije određenih kategorija akvatičnih životinja i proizvoda životinjskog podrijetla od akvatičnih životinja
            Certifikati o zdravlju životinja iz članka 1. stavka 2. točke (a) za premještanja unutar Unije pošiljaka određenih kategorija akvatičnih životinja i određenih proizvoda životinjskog podrijetla od akvatičnih životinja odgovaraju jednom od sljedećih predložaka, ovisno o tome o kojim je akvatičnim životinjama i kategorijama proizvoda riječ:

                        (a)

                        AQUA-INTRA-ESTAB, sastavljen u skladu s predloškom utvrđenim u poglavlju 1. Priloga I., za akvatične životinje namijenjene objektima akvakulture;

                        (b)

                        AQUA-INTRA-RELEASE, sastavljen u skladu s predloškom utvrđenim u poglavlju 2. Priloga I., za akvatične životinje namijenjene puštanju u divljinu;

                        (c)

                        AQUA-INTRA-HC, sastavljen u skladu s predloškom utvrđenim u poglavlju 3. Priloga I., za akvatične životinje namijenjene prehrani ljudi;

                        (d)

                        AQUA-INTRA-RESTRICT, sastavljen u skladu s predloškom utvrđenim u poglavlju 4. Priloga I., za akvatične životinje na koje se primjenjuju ograničenja premještanja ili hitne mjere u vezi s bolestima s popisa ili emergentnim bolestima;

                        (e)

                        AQUA-INTRA-BAIT, sastavljen u skladu s predloškom utvrđenim u poglavlju 5. Priloga I., za akvatične životinje namijenjene za upotrebu kao živi mamci za ribolov;

                        (f)

                        PAO-AQUA-INTRA-PROCESS, sastavljen u skladu s predloškom utvrđenim u poglavlju 6. Priloga I., za proizvode životinjskog podrijetla od životinja akvakulture osim živih životinja akvakulture namijenjene daljnjoj preradi;

                        (g)

                        PAO-AQUA-INTRA-RESTRICT, sastavljen u skladu s predloškom utvrđenim u poglavlju 7. Priloga I., za proizvode životinjskog podrijetla od životinja akvakulture osim živih životinja akvakulture na koje se primjenjuju ograničenja premještanja ili hitne mjere u vezi s bolestima s popisa ili emergentnim bolestima.

            Članak 7.
            Predložak certifikata o zdravlju životinja za ulazak u Uniju akvatičnih životinja namijenjenih objektima akvakulture, puštanju u divljinu ili drugim namjenama, osim izravne prehrane ljudi
            Certifikat o zdravlju životinja iz članka 1. stavka 2. točke (b) za ulazak u Uniju pošiljaka akvatičnih životinja namijenjenih objektima akvakulture, puštanju u divljinu ili drugim namjenama, osim izravne prehrane ljudi, odgovara predlošku AQUA-ENTRY-ESTAB/RELEASE/OTHER sastavljenom u skladu s predloškom utvrđenim u Prilogu II.

            Članak 8.
            Predložak izjave za prijevoz određenih akvatičnih životinja koje ulaze u Uniju morskim putem
            Izjava iz članka 1. stavka 2. točke (c) za prijevoz određenih akvatičnih životinja koje ulaze u Uniju morskim putem odgovara predlošku dodatka AT-AQUA-SEA sastavljenom u skladu s predloškom utvrđenim u Prilogu III.
            Taj dodatak ispunjava zapovjednik plovila te se on prilaže odgovarajućem certifikatu o zdravlju životinja.

            Članak 9.
            Stavljanje izvan snage Uredbe Komisije (EZ) br. 1251/2008

               1.   Uredba (EZ) br. 1251/2008 stavlja se izvan snage s učinkom od 21. travnja 2021.

               2.   Upućivanja na Uredbu (EZ) br. 1251/2008 smatraju se upućivanjima na ovu Uredbu i čitaju se u skladu s korelacijskom tablicom iz Priloga IV.

            Članak 10.
            Prijelazne odredbe
            Ulazak u Uniju pošiljaka akvatičnih životinja i proizvoda životinjskog podrijetla od akvatičnih životinja koje prate odgovarajući certifikati o zdravlju životinja izdani u skladu s Uredbom (EZ) br. 1251/2008 prije datuma početka primjene ove Uredbe dopušten je do 20. listopada 2021. pod uvjetom da je certifikat o zdravlju životinja potpisao službeni inspektor prije 21. kolovoza 2021.

            Članak 11.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 21. travnja 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. prosinca 2020.

                  Za Komisiju

                  Predsjednica

               Ursula VON DER LEYEN

            (1)  SL L 84, 31.3.2016., str. 1.

            (2)  SL L 95, 7.4.2017., str. 1.

            (3)  Provedbena uredba Komisije (EU) 2018/1882 оd 3. prosinca 2018. o primjeni određenih pravila za sprečavanje i suzbijanje bolesti na kategorije bolesti s popisa i o utvrđivanju popisa vrsta i skupina vrsta koje predstavljaju znatan rizik za širenje tih bolesti s popisa (SL L 308, 4.12.2018., str. 21.).

            (4)  Delegirana uredba Komisije (EU) 2020/691 оd 30. siječnja 2020. o dopuni Uredbe (EU) 2016/429 Europskog parlamenta i Vijeća u pogledu pravila za objekte akvakulture i prijevoznike akvatičnih životinja (SL L 174, 3.6.2020., str. 345.).

            (5)  Delegirana uredba Komisije (EU) 2020/692 оd 30. siječnja 2020. o dopuni Uredbe (EU) 2016/429 Europskog parlamenta i Vijeća u pogledu pravila za ulazak u Uniju pošiljaka određenih životinja, zametnih proizvoda i proizvoda životinjskog podrijetla te njihovo premještanje i postupanje s njima nakon ulaska (SL L 174, 3.6.2020., str. 379.).

            (6)  Delegirana uredba Komisije (EU) 2020/990 оd 28. travnja 2020. o dopuni Uredbe (EU) 2016/429 Europskog parlamenta i Vijeća u pogledu zahtjeva zdravlja životinja i certificiranja za premještanja akvatičnih životinja i proizvoda životinjskog podrijetla od akvatičnih životinja u Uniji (SL L 221, 10.7.2020., str. 42.)

            (7)  Provedbena uredba Komisije (EU) 2020/2235 od 16. prosinca 2020. o utvrđivanju pravila za primjenu uredbi (EU) 2016/429 i (EU) 2017/625 Europskog parlamenta i Vijeća u pogledu predložaka certifikata o zdravlju životinja, predložaka službenih certifikata i predložaka certifikata o zdravlju životinja/službenih certifikata za ulazak u Uniju i premještanja unutar Unije pošiljaka određenih kategorija životinja i robe i u pogledu službenog certificiranja u vezi s takvim certifikatima te o stavljanju izvan snage Uredbe (EZ) br. 599/2004, provedbenih uredbi (EU) br. 636/2014 i (EU) 2019/628, Direktive 98/68/EZ i odluka 2000/572/EZ, 2003/779/EZ i 2007/240/EZ (SL L 442, 30.12.2020., str. 1.).

            (8)  Provedbena uredba Komisije (EU) 2019/1715 od 30. rujna 2019. o utvrđivanju pravila za funkcioniranje sustava za upravljanje informacijama za službene kontrole i njegovih sistemskih komponenata („Uredba o IMSOC-u”) (SL L 261, 14.10.2019., str. 37.).

            (9)  Uredba Komisije (EZ) br. 1251/2008 od 12. prosinca 2008. o provedbi Direktive Vijeća 2006/88/EZ u pogledu uvjeta i kriterija certificiranja za stavljanje na tržište i uvoz u Zajednicu životinja i proizvoda akvakulture te utvrđivanju popisa vektorskih vrsta (SL L 337, 16.12.2008., str. 41.).

            (10)  U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno člankom 5. stavkom 4. Protokola o Irskoj / Sjevernoj Irskoj u vezi s Prilogom 2. tom protokolu, za potrebe ove Uredbe upućivanja na „Uniju” uključuju Ujedinjenu Kraljevinu u vezi sa Sjevernom Irskom.

            PRILOG I.
            Prilog I. sadržava sljedeće predloške certifikata o zdravlju životinja:
            PREDLOŽAK

                        AQUA-INTRA-ESTAB

                        Poglavlje 1.: Predložak certifikata o zdravlju životinja za premještanje unutar Unije akvatičnih životinja namijenjenih objektima akvakulture

                        AQUA-INTRA-RELEASE

                        Poglavlje 2.: Predložak certifikata o zdravlju životinja za premještanje unutar Unije akvatičnih životinja namijenjenih puštanju u divljinu

                        AQUA-INTRA-HC

                        Poglavlje 3.: Predložak certifikata o zdravlju životinja za premještanje unutar Unije akvatičnih životinja namijenjenih prehrani ljudi

                        AQUA-INTRA-RESTRICT

                        Poglavlje 4.: Predložak certifikata o zdravlju životinja za premještanje unutar Unije akvatičnih životinja na koje se primjenjuju ograničenja premještanja ili hitne mjere u vezi s bolestima s popisa ili emergentnim bolestima

                        AQUA-INTRA-BAIT

                        Poglavlje 5.: Predložak certifikata o zdravlju životinja za premještanje unutar Unije akvatičnih životinja namijenjenih upotrebi kao živi mamci za ribolov

                        PAO-AQUA-INTRA-PROCESS

                        Poglavlje 6.: Predložak certifikata o zdravlju životinja za premještanje unutar Unije proizvoda životinjskog podrijetla od životinja akvakulture osim živih životinja akvakulture namijenjenih daljnjoj preradi

                        PAO-AQUA-INTRA-RESTRICT

                        Poglavlje 7.: Predložak certifikata o zdravlju životinja za premještanje unutar Unije proizvoda životinjskog podrijetla od životinja akvakulture osim živih životinja akvakulture na koje se primjenjuju ograničenja premještanja ili hitne mjere u vezi s bolestima s popisa ili emergentnim bolestima

                  POGLAVLJE 1.

               PREDLOŽAK CERTIFIKATA O ZDRAVLJU ŽIVOTINJA ZA PREMJEŠTANJE UNUTAR UNIJE AKVATIČNIH ŽIVOTINJA NAMIJENJENIH OBJEKTIMA AKVAKULTURE (PREDLOŽAK „AQUA-INTRA-ESTAB”)

            POGLAVLJE 2.

               PREDLOŽAK CERTIFIKATA O ZDRAVLJU ŽIVOTINJA ZA PREMJEŠTANJE UNUTAR UNIJE AKVATIČNIH ŽIVOTINJA NAMIJENJENIH PUŠTANJU U DIVLJINU (PREDLOŽAK „AQUA-INTRA-RELEASE”)

            POGLAVLJE 3.

               PREDLOŽAK CERTIFIKATA O ZDRAVLJU ŽIVOTINJA ZA PREMJEŠTANJE UNUTAR UNIJE AKVATIČNIH ŽIVOTINJA NAMIJENJENIH PREHRANI LJUDI (predložak „AQUA-INTRA-HC”)

            POGLAVLJE 4.

               PREDLOŽAK CERTIFIKATA O ZDRAVLJU ŽIVOTINJA ZA PREMJEŠTANJE UNUTAR UNIJE AKVATIČNIH ŽIVOTINJA NA KOJE SE PRIMJENJUJU OGRANIČENJA PREMJEŠTANJA ILI HITNE MJERE U VEZI S BOLESTIMA S POPISA ILI EMERGENTNIM BOLESTIMA (PREDLOŽAK „AQUA-INTRA-RESTRICT”)

            POGLAVLJE 5.

               PREDLOŽAK CERTIFIKATA O ZDRAVLJU ŽIVOTINJA ZA PREMJEŠTANJE UNUTAR UNIJE AKVATIČNIH ŽIVOTINJA NAMIJENJENIH UPOTREBI KAO ŽIVI MAMCI ZA RIBOLOV (predložak „AQUA-INTRA-BAIT”)

            POGLAVLJE 6.

               PREDLOŽAK CERTIFIKATA O ZDRAVLJU ŽIVOTINJA ZA PREMJEŠTANJE UNUTAR UNIJE PROIZVODA ŽIVOTINJSKOG PODRIJETLA OD ŽIVOTINJA AKVAKULTURE OSIM ŽIVIH ŽIVOTINJA AKVAKULTURE, NAMIJENJENIH DALJNJOJ PRERADI (PREDLOŽAK „PAO-AQUA-INTRA-PROCESS”)

            POGLAVLJE 7.

               PREDLOŽAK CERTIFIKATA O ZDRAVLJU ŽIVOTINJA ZA PREMJEŠTANJE UNUTAR UNIJE PROIZVODA ŽIVOTINJSKOG PODRIJETLA OD ŽIVOTINJA AKVAKULTURE OSIM ŽIVIH ŽIVOTINJA AKVAKULTURE NA KOJE SE PRIMJENJUJU OGRANIČENJA PREMJEŠTANJA ILI HITNE MJERE U VEZI S BOLESTIMA S POPISA ILI EMERGENTNIM BOLESTIMA (PREDLOŽAK „PAO-AQUA-INTRA-RESTRICT”)

            PRILOG II.
            Prilog II. sadržava sljedeći predložak certifikata o zdravlju životinja:
            PREDLOŽAK

                        AQUA-ENTRY-ESTAB/RELEASE/OTHER

                        Predložak certifikata o zdravlju životinja za ulazak u Uniju akvatičnih životinja namijenjenih određenim objektima akvakulture, puštanju u divljinu ili drugim namjenama, osim izravne prehrane ljudi

               PREDLOŽAK CERTIFIKATA O ZDRAVLJU ŽIVOTINJA ZA ULAZAK U UNIJU AKVATIČNIH ŽIVOTINJA NAMIJENJENIH ODREĐENIM OBJEKTIMA AKVAKULTURE, PUŠTANJU U DIVLJINU ILI DRUGIM NAMJENAMA, OSIM IZRAVNE PREHRANE LJUDI (PREDLOŽAK „AQUA-ENTRY-ESTAB/RELEASE/OTHER”)

            PRILOG III.
            Prilog III. sadržava sljedeći predložak izjave:
            PREDLOŽAK

                        AT-AQUA-SEA

                        Predložak izjave zapovjednika plovila: Dodatak za prijevoz određenih akvatičnih životinja koje ulaze u Uniju morskim putem

               PREDLOŽAK IZJAVE ZAPOVJEDNIKA PLOVILA: DODATAK ZA PRIJEVOZ ODREĐENIH AKVATIČNIH ŽIVOTINJA KOJE ULAZE U UNIJU MORSKIM PUTEM

               (PREDLOŽAK „AT-AQUA-SEA”)

               Ispunjava se i prilaže odgovarajućem certifikatu o zdravlju životinja za ulazak u Uniju ako se prijevoz obavlja plovilom, makar samo dio puta, osim ribolovnih plovila s kojih se iskrcavaju divlje akvatične životinje i proizvodi životinjskog podrijetla od divljih akvatičnih životinja za izravnu prehranu ljudi iz članka 1. stavka 6. Delegirane uredbe Komisije (EU) 2020/692

            U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno člankom 5. stavkom 4. Protokola o Irskoj / Sjevernoj Irskoj u vezi s Prilogom 2. tom protokolu, upućivanja na Europsku uniju u ovom certifikatu uključuju Ujedinjenu Kraljevinu u vezi sa Sjevernom Irskom.

            PRILOG IV.

               Korelacijska tablica iz članka 9. stavka 2.

                        Uredba Komisije (EU) br. 1251/2008

                        Ova Uredba

                        Članak 1.

                        Članak 1.

                        Članak 2.

                        Članak 2.

                        Članci od 3. do 17.

                        —

                        Prilog I.

                        —

                        Prilog II. dio A i dio B

                        Prilog I.

                        Prilog II. dio C

                        —

                        Prilog III.

                        —

                        Prilog IV. dijelovi A, B i C

                        Prilog II.

                        Prilog IV. dio D

                        Prilog III.

                        Prilog V.

                        Članak 3.


title: Provedbena uredba Komisije (EU) 2020/2254 od 29. prosinca 2020. o sastavljanju tvrdnji o podrijetlu na temelju izjava dobavljača za povlašteni izvoz u Ujedinjenu Kraljevinu tijekom prijelaznog razdoblja

text:
                  31.12.2020

                  HR

                  Službeni list Europske unije

                  L 446/1

         PROVEDBENA UREDBA KOMISIJE (EU) 2020/2254
         od 29. prosinca 2020.
         o sastavljanju tvrdnji o podrijetlu na temelju izjava dobavljača za povlašteni izvoz u Ujedinjenu Kraljevinu tijekom prijelaznog razdoblja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 66. točku (a),
         budući da:

                     (1)

                     Sporazum o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, (2) („Sporazum”) potpisan je 30. prosinca 2020. (3) i primjenjuje se privremeno od 1. siječnja 2021.

                     (2)

                     U skladu s člankom 64. stavkom 1. Uredbe (EU) br. 952/2013, kako bi se ostvarila pogodnost povlaštenih tarifnih mjera iz njezina članka 56. stavka 2. točke (d) (povlaštene tarifne mjere u okviru sporazuma Unije s određenim zemljama ili područjima izvan njezina carinskog područja ili skupinama takvih zemalja ili područja), roba mora udovoljavati pravilima o povlaštenom podrijetlu utvrđenima u tim sporazumima, kako je navedeno u članku 64. stavku 2. te uredbe.

                     (3)

                     Člankom ORIG.19. Sporazuma zahtijeva se da izvoznik proizvoda sastavi tvrdnju o podrijetlu na temelju podataka kojima se dokazuje podrijetlo proizvoda, uključujući podatke o statusu s podrijetlom materijala upotrijebljenih u njegovoj proizvodnji. U skladu s tim člankom izvoznik je odgovoran za točnost tvrdnje o podrijetlu i u njoj navedenih informacija.

                     (4)

                     Provedbenom uredbom Komisije (EU) 2015/2447 (4) utvrđuju se, među ostalim, postupovna pravila za lakše dokazivanje povlaštenog podrijetla robe u Uniji. U članku 61. te provedbene uredbe utvrđuje se da kada dobavljač za potrebe odredaba kojima se uređuje povlaštena trgovina između Unije i određenih zemalja ili teritorija (status povlaštenog podrijetla) izvozniku dostavlja podatke potrebne za utvrđivanje statusa robe s podrijetlom, dobavljač to mora činiti s pomoću izjave dobavljača. U skladu člankom 62. te provedbene uredbe, ako dobavljač izvozniku ili subjektu redovito isporučuje pošiljke robe i ako se očekuje da status robe s podrijetlom svih tih pošiljaka bude isti, dobavljač može dostaviti jedinstvenu izjavu kojom je obuhvaćeno više pošiljaka takve robe (dugoročna izjava dobavljača).

                     (5)

                     S obzirom na kratko razdoblje između objave Sporazuma i datuma na koji će se Sporazum početi primjenjivati, nekim bi dobavljačima bilo teško od datuma početka primjene Sporazuma pravodobno dostaviti sve relevantne izjave izvoznicima za sastavljanje tvrdnji o podrijetlu na temelju njih.

                     (6)

                     Kako bi se olakšalo sastavljanje tvrdnji o podrijetlu od početka primjene Sporazuma, primjereno je tijekom prijelaznog razdoblja omogućiti izvoznicima sastavljanje tvrdnji o podrijetlu na temelju izjava dobavljača čak i ako u trenutku sastavljanja tvrdnje o podrijetlu nemaju sve relevantne izjave dobavljača, pod uvjetom da su na kraju takvog prijelaznog razdoblja izjave dobavljača dostavljene izvozniku. Ovo ne utječe na obvezu izvoznika da sastavlja tvrdnje o podrijetlu na temelju podataka kojima se dokazuje podrijetlo proizvoda, uključujući podatke o statusu s podrijetlom materijala upotrijebljenih u njegovoj proizvodnji.

                     (7)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Odstupajući od članaka 61. i 62. Provedbene uredbe (EU) 2015/2447, za potrebe primjene Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, izvoznici smiju do 31. prosinca 2021. sastavljati tvrdnje o podrijetlu za potrebe izvoza u Ujedinjenu Kraljevinu na temelju izjava dobavljača koje dobavljač može dostaviti naknadno, pod uvjetom da do 1. siječnja 2022. izvoznik dobije sve te izjave dobavljača.
            Ako izvoznik do tog datuma ne dobije u posjed sve te izjave dobavljača, on o tome obavješćuje uvoznika najkasnije 31. siječnja 2022.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. prosinca 2020.

                  Za Komisiju

                  Predsjednica

               Ursula VON DER LEYEN

            (1)  SL L 269, 10.10.2013., str. 1.

            (2)  SL L 444, 31.12.2020., str. 14.

            (3)  Odluka Vijeća (EU) 2020/2252 od 30. prosinca 2020 o potpisivanju, u ime Unije, i privremenoj primjeni Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, i Sporazuma u vezi sa sigurnosnim postupcima za razmjenu i zaštitu klasificiranih podataka između Europske unije i Vlade Ujedinjene Kraljevine Velike Britanije i Sjeverne Irske (SL L 444, 31.12.2020, str. 2).

            (4)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o Carinskom zakoniku Unije (SL L 343, 29.12.2015., str. 558.).